Okresná prokuratúra Zvolen 
Trhová 7, 960 19 Zvolen 1 	

Sp. zn. : 2 Pv 322/11/6611	Zvolen, 4.3.2014
EEČ : 2-51-37-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e, odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Zvolen zo dňa 4.3.2014, spisová značka 2 Pv 322/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od 11.01.2010 do 03.06.2011 v obci Korytárky, okres Hriňová, v rodinnom dome č. XXXXX na odbernom mieste č. XXXXX neoprávnene odoberal plyn napriek tomu, že dňa 09.12.2009 bol spoločnosťou XXXXX, a.s., so sídlom XXXXX, XXXXX písomne upovedomený o odstúpení od zmluvy č. XXXXX pokračoval v odbere plynu, kde stav počítadla z 11.01.2010 bol 14236 m3 a pri demontáži dňa 03.06.2011 bol stav počítadla 19856 m3, teda za uvedené obdobie neoprávnene odobral 5620 m3 plynu, čím spôsobil spoločnosti XXXXX, a.s., so sídlom XXXXX, XXXXX, IČO:XXXXX škodu vo výške 3091,11 €.

Uznesením prokurátora Okresnej prokuratúry Zvolen zo dňa 4.3.2014, spisová značka 2 Pv 322/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
23 mesiacov
Odôvodnenie:
     XXXXX prokuratúry vo Zvolene uznesením sp. zn. 2Pv 322/11 zo dňa 17.10.2011 podľa § 216 odseku 1 písmena a/, písmena b/ a písmena c/ Trestného poriadku podmienečne zastavila trestné stíhanie vedené proti obvinenému XXXXX, nar. XXXXX, za prečin krádeže podľa § 212 ods. 2 písm. e/, ods. 3 písm. a/ Trestného zákona, ktorého sa obvinený dopustil tak, že 
že v období od 11.01.2010 do 03.06.2011 v obci Korytárky, okres Hriňová, v rodinnom dome č. XXXXX na odbernom mieste č. XXXXX neoprávnene odoberal plyn napriek tomu, že dňa 09.12.2009 bol spoločnosťou XXXXX, a.s., so sídlom XXXXX, XXXXX písomne upovedomený o odstúpení od zmluvy č. XXXXX pokračoval v odbere plynu, kde stav počítadla z 11.01.2010 bol 14236 m3 a pri demontáži dňa 03.06.2011 bol stav počítadla 19856 m3, teda za uvedené obdobie neoprávnene odobral 5620 m3 plynu, čím spôsobil spoločnosti XXXXX, a.s., so sídlom XXXXX, XXXXX, IČO:XXXXX škodu vo výške 3091,11 €.

     Uznesenie o podmienečnom zastavení trestného stíhania nadobudlo právoplatnosť dňa 06.01.2012. Od tohto dňa obvinenému plynula skúšobná doba, ktorá bola podľa § 216 odseku 2 Trestného poriadku určená v trvaní 23 mesiacov. Skúšobná doba podmienečného zastavenia trestného stíhania uplynula dňa 06.12.2013. Súčasne bolo podľa § 216 ods. 3 Trestného poriadku obvinenému uložené v priebehu skúšobnej doby uhradiť poškodenej spoločnosti XXXXX, a.s., so sídlom XXXXX, XXXXX IČO:XXXXX škodu vo výške 3091,11 €.

     Preskúmaním spisového materiálu vzťahujúceho sa na vec, doplneného o listinné podklady, najmä správy o povesti a správaní sa obvineného počas plynutia skúšobnej doby a z odpisu z registra trestov je možné skonštatovať, že obvinený v priebehu skúšobnej doby podmienečného zastavenia trestného stíhania viedol riadny život, nedopustil sa žiadneho priestupku, ani voči nemu nebolo vedené trestné stíhanie. Dňa 12.02.2014 bol do spisového materiálu predložený doklad o úhrade dlžnej sumy. 

     Nakoľko obvinený splnil všetky zákonné podmienky uvedené v ustanovení § 217 odseku 1 Trestného poriadku, počas plynutia skúšobnej doby viedol riadny život a nedopustil sa konania, ktoré by mohlo viesť k pokračovaniu v trestnom stíhaní, uhradil dlžnú sumu, bolo potrebné rozhodnúť tak, ako je uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Oravcová
prokurátorka